གོང་གི་གསལ་བསྒྲགས་འདི་རིགས་ཐུར་ཁེ་གཞུང་ཕྱོགས་ཀྱིས་རུ་ཞུགས་པའི་ཀྲུང་གོའི་དོགས་ཡོད་ཉེས་ཅན་མཐའ་མཚམས་ནས་འཛིན་བཟུང་བྱས་པའི་གསལ་བསྒྲགས་ཐོག་མ་མ་ཡིན་ཏེ།ཐུར་ཁེའི་མི་རིགས་ཚགས་པརགྱིས་ཟླ་བཞི་བའི་ཚེས་བརྒྱད་ཉིན་སྤེལ་བའི་འཕྲིན་དུ།ས་ཞིང་བདེ་འཇགས་སྡེ་ཚན་གྱིས་ཟླ་བཞི་བའི་ཚེས་བདུན་ཉིན་སི་རི་ཡར་ཡོད་པའི་དྲག་སྤྱོད་ཚོགས་པར་ཞུགས་མཁན་མི་བཅུ་ཕྲག་འཛིན་བཟུང་ཐུབ་པ་དང་།དེའི་ནང་མི་བཅོ་ལྔ་ཀྲུང་གོའི་སྤྱི་དམངས་རེད་ཅེས་བཀོད་ཡོད།ཡང་ཐུར་ཁེའིཞོགས་ཚགསགྱིས་ཟླ་བཞི་བའི་ཚེས་དགུ་ཉིན་སྤེལ་བའི་འཕྲིན་དུ།ཐུར་ཁེའི་དྲག་ཆས་རུ་ཁག་གི་སྤྱི་ཁྱབ་བཀོད་འདོམས་པུའུ་ཡིས་ཉིན་གཅིག་སྔོན་ལ་སྤེལ་བའི་གསལ་བསྒྲགས་ནང་།ཀྲུང་གོའི་མི་གཉིས་དང་ཕྲུ་གུ་བཅས་ཁྲིམས་འགལ་གྱིས་སི་རི་ཡ་ནས་ཐུར་ཁེ་བརྒལ་སྐབས་འཛིན་བཟུང་ཐེབས་ཚུལ་བསྒྲགས་ཡོད།ཟླ་གཉིས་པའི་ཚེས་ཉེར་གཅིག་ཉིན།ཐུར་ཁེའི་སྤྱི་ཁྱབ་བཀོད་འདོམས་པུའུ་ཡིས།ས་ཞིང་བདེ་འཇགས་རུ་ཁག་གིས་ཧ་ཐ་དབྱི་ཞིང་ཆེན་ནས་སི་རི་ཡར་ལྐོག་བརྒལ་བ་ཀྲུང་གོའི་དོགས་ཡོད་ཉེས་ཅན་དགུ་འཛིན་བཟུང་ཐེབས་པ་མ་ཟད།བཀག་ཉར་བྱས་ཡོད་ཚུལ་བསྒྲགས་འདུག